Na osnovu člana 112, 121 i 176. Zakona o visokom obrazovanju („Službene novine Kantona Sarajevo“ broj 36/22), člana 96. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21), te članova 224 do 235. Statuta Univerziteta u Sarajevu, Odluke Senata Univerziteta u Sarajevu broj:01-17-104/23 od 26.10.2023. godine i Odluka Vlade Kantona Sarajevo o davanju saglasnosti na zapošljavanje na Univerzitetu u Sarajevu br:02-04-35120-13/23 od 10.08.2023. godine i br: 02-04-42541-7/23 od 05.10.2023. godine:

**UNIVERZITET U SARAJEVU - MEDICINSKI FAKULTET**

**RASPISUJE**

**KONKURS ZA IZBOR U NAUČNO-NASTAVNA**

**ZVANJA/PRIJEM U RADNI ODNOS**

1. Oblast: Medicinska biohemija  – nastavnik u zvanje docent, 1 izvršilac sa punim radim vremenom
2. Oblast: Patologija  – nastavnik u zvanje docent, 1 izvršilac sa punim radnim vremenom
3. Oblast: Patologija  – saradnik u zvanje asistent, 1 izvršilac sa punim radnim vremenom
4. Oblast: Interna medicina  – saradnik u zvanje asistent, 1 izvršilac sa dijelom radnog vremena, najviše do 50%
5. Oblast: Infektivne bolesti  – saradnik u zvanje asistent, 1 izvršilac sa dijelom radnog vremena, najviše do 50%
6. Oblast: Hirurgija  – saradnik u zvanje asistent, 1 izvršilac sa dijelom radnog vremena, najviše do 50%
7. Oblast: Neurologija  – saradnik u zvanje asistent, 1 izvršilac sa dijelom radnog vremena, najviše do 50%

U skladu sa pravima kandidata na koje se odnosi primjena člana 176. Zakona o visokom obrazovanju („Službene novine Kantona Sarajevo“ broj 36/22), uslovi za izbor u naučno-nastavna zvanja su propisani članom 96. Zakona o visokom obrazovanju Kantona Sarajevo („Službene novine Kantona Sarajevo“ broj 33/17, 35/20, 40/20 i 39/21)

1. Docent: naučni stepen doktora u datoj oblasti, najmanje tri naučna rada objavljena u priznatim publikacijama, koje se nalaze u relevantnim naučnim bazama podataka, pokazane nastavničke sposobnosti,

Za kandidate na koje se primijenjuje Zakon o visokom obrazovanju („Službene novine Kantona Sarajevo“ broj 36/22), uslovi za izbor u naučno-nastavna zvanja propisani su članom 112. Zakona:

1. Asistent: odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;
2. Docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega jedan naučni rad objavljen u publikaciji relevantnim naučnim bazama podataka,

***Napomena****: Kandidat za izbor u akademsko zvanje docent koji nije sudjelovao u realizaciji nastavnog procesa, a koji ispunjava sve uvjete za izbor, obavezan je da održi pristupno/ogledno predavanje iz nastavnog predmeta ili naučnog odnosno umjetničkog polja/grane za koje/u je konkurirao (član 231. Statuta Univerziteta u Sarajevu)*

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju Kantona Sarajevo i Statutom Univerziteta u Sarajevu, i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni,
4. Spisak objavljenih naučnih radova (u elektronskoj i štampanoj formi),
5. Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
6. Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze
7. Kandidati za izbor u zvanje asistent, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine.
8. Spisak dostavljene dokumentacije.

Dokumenti se prilažu u formi originala ili ovjerenih kopija ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta Univerziteta u Sarajevu.

**Konkurs ostaje otvoren 15 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, 71000 Sarajevo - Kontakt osoba: Dejan Kunić, dipl.iur., broj telefona:033/665-949 lok:252

**NAPOMENA:**

**Prilikom prijave na Konkurs, kandidati su obavezni na koverti zalijepiti popunjen obrazac prijave na konkurs.**